કચ્છમાં સફેદ રણ અને કાળો ડુંગર સહિતનાં પ્રવાસન સ્થળોને વિકસાવીને કચ્છીમાડુઓને પ્રવાસન ક્ષેત્રમાંથી રોજગારીની તકો ઉપલબ્ધ કરાવવાના હેતુ સાથે કરોડોના ખર્ચે બાદ હવે જ્યારે પ્રવાસીઓની સંખ્યામાં પાછલા વર્ષોમાં અભૂતપૂર્વ વધારો નોંધાયા બાદ હવે સફેદ રણમાં ટેન્ટસિટીનો ઠેકો ધરાવતી ખાનગી પેઢીના લાભ માટે સ્થાનિકોને ડામ આપવાનો તખ્તો ઘડાયો હોવાનો આરોપ પ્રવાસન વિભાગ અને સ્થાનિક વહીવટી તંત્ર સામે કરવાની સાથે સંબંધિતોએ કહ્યું હતું કે, સફેદ રણ અને કાળો ડુંગરે આવતા પ્રવાસીઓ માટેના ભુજ તાલુકાના ધોરડો, ભીરડિયારા અને ખાવડા સહિતની આસપાસના ૧૭ જેટલા રિસોર્ટ અને પ્રવાસીઓની સવલત માટેના આનુસંગિક કેન્દ્રોનાં વીજ કનેક્શન કટ કરવાની તંત્રે તૈયારીઓ કરી છે.